**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.08.2023, ora 08.00 – 27.08.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.08.2023, ora 07.00**

**RÂURI**

**Debitele au fost relativ staționare**, exceptând râurile din bazinele: Vişeu, Iza, Tur, Someş, Siret, unde au fost în scădere.

Pe cursul inferior al Someşului debitele au fost în creştere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80 %, mai mici (sub 30% din normalele lunare) pe râurile din bazinele hidrografice: Crişul Negru, Olt, Râmnicu Sărat, Bârlad, Tazlău, Jijia, pe afluenții Bistriței inferioare, pe unii afluenți din bazinul inferior al Jiului, din bazinul superior al Argeşului și pe râurile din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn general staționare**, exceptând râurile din bazinele Vişeu şi Iza şi cursul mijlociu și inferior al Someșului, unde vor fi în scădere.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 26-27.08.2023 **a fost în scădere, având valoarea de** **3600 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (3400 m3/s).**

În aval de Porțile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 8 mc/s;

-CA2: 0,5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei I de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 26.08.2023, ora 09.00 –27.08.2023, ora 06.00**

**Administraţia Naţională de Meteorologie (A.N.M.) a emis în data de 26.08.2023, la ora 10:00, avertizarea meteorologică nr. 117, alcătuită din două mesaje, valabilă** **în intervalul 26-27.08.2023, astfel:**

**MESAJ 1 (valabil pentru data de 26.08.2023):**

**-COD GALBEN vizând val de căldură și disconfort termic ridicat: „**sâmbătă (26 august) valul de căldură se va extinde în toată țara. În Maramureș, Transilvania, Moldova, Dobrogea, nordul Crișanei, al Munteniei și Olteniei disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Va fi caniculă în toate zonele de câmpie, deal și podiș, cu temperaturi maxime ce se vor situa în general între 34 și 37 de grade. Minimele termice se vor încadra între 17 și 22 de grade.”

-**COD PORTOCALIU** **vizând val de căldură în intensificare și disconfort termic accentuat: „**în Banat, cea mai mare parte a Crișanei, sudul Olteniei și al Munteniei se vor înregistra temperaturi maxime în general de 37...38 de grade, iar minimele se vor situa între 19 și 26 de grade, astfel încât disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.”

**MESAJ 2 (valabil pentru data de 27.08.2023):**

**-COD GALBEN vizând val de căldură și disconfort termic ridicat: „**duminică (27 august) valul de căldură va persista în toată țara. În jumătatea estică a Transilvaniei, vestul și sudul Moldovei, în Dobrogea și în nordul Munteniei și al Olteniei disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Va fi caniculă în toate zonele de câmpie, deal și podiș, cu temperaturi maxime ce se vor situa în general între 35 și 37 de grade. Minimele termice se vor încadra între 17 și 21 de grade.

*Notă: Luni 28 august valul de căldură va persista în toate regiunile, iar începând de marți (29 august) se va retrage spre jumătatea estică.”*

-**COD PORTOCALIU** **vizând val de căldură persistent și disconfort termic accentuat: „**în Maramureș, vestul Transilvaniei, Crișana, Banat, sudul Olteniei și al Munteniei și în nord-estul Moldovei se vor înregistra temperaturi maxime în general de 37...39 de grade, iar minimele se vor situa între 18 și 26 de grade, astfel încât disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ă*tre prefecturile judeţelor:* ***ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, MARAMUREŞ, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TULCEA, VASLUI, VÂLCEA şi VRANCEA*** (29 de prefecturi) *–* ***COD GALBEN*** (mesaj 1)***;***

*-c*ă*tre prefecturile judeţelor:* ***ARAD, BIHOR, CARAŞ-SEVERIN, CĂLĂRAŞI, DOLJ, GIURGIU, IALOMIŢA, ILFOV, MEHEDINŢI, OLT, TELEORMAN, TIMIŞ şi Municipiul BUCUREŞTI*** (13 prefecturi)***-COD PORTOCALIU*** (mesaj 1)**;**

*-c*ă*tre prefecturile judeţelor:* ***ARGEŞ, BACĂU, BISTRIŢA-NĂSĂUD, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, GALAŢI, GORJ, HARGHITA, MUREŞ, NEAMŢ, PRAHOVA, SIBIU, SUCEAVA, TULCEA, VASLUI, VÂLCEA şi VRANCEA*** (21 de prefecturi) *–* ***COD GALBEN*** (mesaj 2)**;**

*-c*ă*tre prefecturile judeţelor:* ***ALBA, ARAD, BIHOR, BOTOŞANI, CARAŞ-SEVERIN, CĂLĂRAŞI, CLUJ, DOLJ, GIURGIU, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, OLT, SATU MARE, SĂLAJ, TELEORMAN, TIMIŞ şi Municipiul BUCUREŞTI*** (21 de prefecturi)***-COD PORTOCALIU*** (mesaj 2)**.**

**În ţară:** valul de căldură s-a intensificat în toată ţara, vremea fiind călduroasă, caniculară în vest, sud, est și izolat în centru, iar disconfortul termic s-a accentuat, *indicele temperatură-umezeală (ITU) atingând și depășind pragul critic de 80 de unități în Banat, Crișana, pe arii relativ extinse în Oltenia, Muntenia, Dobrogea, Moldova și Maramureș și local în Transilvania*. Temperaturile maxime s-au încadrat între 27 de grade la Sulina și 39 de grade la București-Filaret. Cerul a fost mai mult senin în prima parte a zilei și noaptea, iar după-amiază au fost unele înnorări în centru, sud și est, mai accentuate la munte, îndeosebi în zona Munților Apuseni și în vestul Carpaților Meridionali, unde s-au semnalat averse și descărcări electrice. Vântul a suflat slab și moderat, cu ușoare intensificări în extremitatea de sud-est a teritoriului. La ora 6 valorile termice se încadrau între 12 grade la Miercurea Ciuc și 27 de grade la Dumbrăvița de codru și Șiria. Spre sfârșitul intervalului s-a format ceață, izolat în depresiuni și în zona continentală a Dobrogei.

**Observaţie:** în intervalul de diagnoză au fost în vigoare 8 mesaje cod galben pentru fenomene meteorologice periculoase imediate, 2 emise de către SRPV Cluj-Napoca, 2 emise de către SRPV Timișoara, 1 emisă de către SRPV Sibiu, 1 emisă de către SRPV Craiova, 1 emisă de către CNPM pentru SRPV Craiova și 1 emisă de către SRPV Constanța.

**La Bucureşti** valul de cădură și disconfortul termic s-au intensificat, iar indicele *temperatură-umezeală (ITU)* a fost accentuat, depășind pragul critic de 80 de unități. Temperatura maximă a fost de 37 de grade la Afumați, 38 de grade la stația meteo Băneasa și 39 de grade la Filaret. Cerul a fost variabil, mai mult senin dimineața și noaptea, iar vântul a suflat slab până la moderat. La ora 6 se înregistrau 21 de grade la Afumați și Băneasa și 22 de grade la Filaret.

**3. Prognoza meteorologică în intervalul 27.08.2023, ora 09.00–28.08.2023, ora 9.00**

**În ţară** valul de căldură va persista în toate regiunile. Va fi caniculă și disconfort termic ridicat în toate zonele de câmpie, deal și podiș, iar indicele temperatură-umezeală (ITU) va depăși pragul critic de 80 de unități. Temperaturile maxime se vor încadra în general între 35 și 38 de grade, mai scăzute pe litoral până spre 28...31 de grade, iar cele minime vor fi cuprinse între 17 și 26 de grade, mai coborâte în zonele depresionare până spre 10...11 grade. Vor fi înnorări și izolat averse și descărcări electrice după-amiaza în special la munte, iar în rest cerul va fi variabil, mai mult senin dimineața și noaptea. Vântul va sufla slab și moderat, cu ușoare intensificări în Banat, mai ales în sudul regiunii și în vestul

Carpaților Meridionali.

**La Bucureşti** valul de căldură, canicula și disconfortul termic accentuat vor persista, iar indicele temperatură-umezeală (ITU) se va situa peste pragul critic de 80 de unități. Temperatura maximă va fi de 36...38 de grade și cea minimă de 17...21 de grade. Cerul va fi mai mult senin, iar vântul va sufla slab până la moderat.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**I.G.S.U.** informează telefonic că în data de 26.08.2023 s-au produs două explozii la o stație GPL din comuna Crevedia, jud. Dâmbovița, prima la ora 18:48, iar a doua, mult mai puternică, în jurul orei 20:00. S-au înregistrat 46 de victime cu arsuri. Echipajele I.S.U. care intervin la fața locului au reușit să localizeze incendiul, în data de 27.08.2023, la ora 01:00 se acționa în continuare pentru lichidarea acestuia.

1. **În domeniul solului şi vegetaţiei**

**G.N.M.-C.J. Argeș** **ș**i **A.P.M.** **Argeș** informează telefonic că în data de 26.08.2023, în jurul orei 08:30, în urma unui accident rutier produs pe DN7 Pitești-Râmnicu Vâlcea, o cisternă încărcată cu etanol s-a răsturnat în zona satului Zamfirești (comuna Cotmeana). Au fost semnalate scurgeri de etanol dintr-un compartiment pe carosabil, iar apoi pe rambleul DN7 (au fost afectați cca 100 mp). I.S.U. Argeș a delimitat perimetrul, iar în jurul orei 21:40 au fost finalizate operațiunile de transvazare a etanolului și repunere a cisternei pe roți.

**A.R.B.D.D.** **Tulcea** revine cu informații telefonice despre incendiul izbucnit în data de 25.08.2023, în jurul orei 16:00, în zona Lac Porculeț - DJ 222C Mahmudia-Murighiol, pe raza Districtului Ecologic Murighiol-Sfântu Gheorghe, jud. Tulcea. Acesta a afectat o suprafață de 2 ha de stuf, papură și vegetație uscată și s-a stins de la sine în aceeași zi, la ora 20:30.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

***IV. ALTE EVENIMENTE***

**A.P.M. Mureș** informează telefonic că în data de 26.08.2023 un cetățean a fost atacat de un urs în localitatea Pietriș, comuna Deda. Victima a fost transportată la spital cu elicoperul SMURD.